ONEE กำไรไตรมาส 1 โต 30% ทะลุ 250 ลบ. รับรายได้เพิ่ม-ต้นทุนการเงินลด
ONEE รายงานกำไรไตรมาส 1/65 อยู่ที่ 250.33 ลบ. เพิ่มขึ้น 30% จากปีก่อนมีกำไร 192.94 ลบ. รับรายได้เพิ่ม-ต้นทุนทางการเงินปรับตัวลดลง
ONEE รายงานกำไรไตรมาส 1/65 อยู่ที่ 250.33 ลบ. เพิ่มขึ้น 30% จากปีก่อนมีกำไร 192.94 ลบ. รับรายได้เพิ่ม-ต้นทุนทางการเงินปรับตัวลดลง
11 พ.ค. 2565

บริษัท เดอะ วัน เอ็นเตอร์ไพรส์ จำกัด (มหาชน) หรือ ONEE รายงานผลประกอบการงวดไตรมาส 1/65 สิ้นสุดวันที่ 31 มี.ค.65 มีกำไรสุทธิ ดังนี้

สำหรับไตรมาส 1/65 กลุ่มบริษัทฯมีรายได้จากการดำเนินงานรวมเท่ากับ 1,571.5 ล้านบาท เพิ่มขึ้น 229.0 หรือเพิ่มขึ้นร้อยละ 17.1 จากไตรมาสเดียวกันของปีก่อน โดยมีสาเหตุหลักมาจาก
1.รายได้จากการบริหารลิขสิทธิ์เพิ่มขึ้นจากการขายลิขสิทธิ์รายการต่างๆ ไปยังต่างประเทศรวมไปถึงช่องทาง OTT แพลตฟอร์มที่เพิ่มขึ้นอย่างมากของกลุ่มจีเอ็มเอ็ม แชนแนล โฮลดิ้ง อาทิ ซีรีส์ F4 Thailand ซีรีส์ Not Me ซีรีส์เพื่อนครับเพื่อน ซีรีส์สงครามดอกไม้ และซีรีส์นางฟ้าคาบาเรต์ เป็นต้น
2.รายได้จากธุรกิจรับจ้างและผลิตรายการเพิ่มขึ้นจากรายได้จากการรับจ้างผลิตรายการของบริษัท เช้นจ์ 2561 จำกัด ซึ่งรับรู้รายได้จากช่องสถานีโทรทัศน์คู่ค้าและช่องทาง OTT แพลตฟอร์มเป็นหลัก โดยคู่ค้าดังกล่าวได้ว่าจ้างบริษัท เช้นจ์ 2561 จำกัด ผลิตรายการ อาทิ ละครโฉมโฉด ละครเพลงบินใบงิ้ว ละครเมียหลวง และละครสามีเงินผ่อน เป็นต้น
3.รายได้จากธุรกิจที่เกี่ยวเนื่องอื่นเพิ่มขึ้นจากรายได้การบริหารจัดการศิลปินและการขายสินค้าจากบริษัท จีเอ็มเอ็ม ทีวี จำกัด ซึ่งเป็นผลเกี่ยวเนื่องจากการขายลิขสิทธิ์รายการไปยังต่างประเทศและช่องทางต่างๆ
4.รายได้จากธุรกิจผลิตรายการวิทยุเพิ่มขึ้นเล็กน้อยเมื่อเทียบกับไตรมาสเดียวกันของปีก่อน อย่างไรก็ตามในไตรมาสนี้ธุรกิจผลิตรายการวิทยุยังคงได้รับผลกระทบจากมาตราการการทำงานที่บ้าน (WFH) ประมาณช่วงเดือนมกราคม – กุมภาพันธ์
5.รายได้จากการบริการโฆษณาและการประชาสัมพันธ์และบริการเวลาออกอากาศทางช่องทางโทรทัศน์ลดลงจากอัตราราคาขายโฆษณาที่ปรับลดลงไปในทิศทางเดียวกันกับเม็ดเงินโฆษณาโทรทัศน์ (TV ADEX)
ขณะเดียวกัน ในไตรมาส 1/65 กลุ่มบริษัทฯมีต้นทุนทางการเงินเท่ากับ 6.6 ล้านบาท ลดลง 30.8 ล้านบาท หรือลดลงร้อยละ 82.4 จากไตรมาส เดียวกันของปีก่อน โดยมีสาเหตุหลักจากการชำระคืนเงินกู้ระยะยาวจำนวน 311.5 ล้านบาท และในปี 2564 กลุ่มบริษัทฯได้ชำระคืนเงินกู้จำนวน 2,200 ล้านบาท และเงินกู้ระยะยาวจำนวน 1,062.5 ล้านบาท